open-index/open-wikipedia-markdown huggingface dataset:
মোহাম্মদ আরিফুল ইসলাম

**মোহাম্মদ আরিফুল ইসলাম** (জন্ম: ৩০ ডিসেম্বর ১৯৮৭; **আরিফুল ইসলাম** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৭–০৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, ঢাকা মোহামেডান, শেখ জামাল, ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে শেখ রাসেলে যোগদান করেছেন।

২০১০ সালে, আরিফুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর প্রায় ৪ বছর পূর্বে ২০০৬ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।

দলগতভাবে, আরিফুল এপর্যন্ত ৮টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

## প্রারম্ভিক জীবন
মোহাম্মদ আরিফুল ইসলাম ১৯৮৭ সালের ৩০শে ডিসেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আরিফুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০০৬ সালের ৬ই সেপ্টেম্বর তারিখে, মাত্র ১৮ বছর ৮ মাস ৮ দিন বয়সে, আরিফুল কাতারের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আরিফুল সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ফরাশগঞ্জ স্পোর্টিং ক্লাবের ফুটবলার
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
ফজলে রাব্বী (ফুটবলার)

**মোহাম্মদ ফজলে রাব্বী** (জন্ম: ১৬ মে ১৯৯৬; **ফজলে রাব্বী** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।

২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন। ২০১৯–২০ মৌসুমে, তিনি শেখ রাসেল হতে শেখ জামালে যোগদান করেছেন, যেখানে তিনি ৯ ম্যাচে অংশগ্রহণ করেছেন। পরবর্তীকালে, তিনি রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব মুক্তিযোদ্ধা সংসদে যোগদান করেছেন।

২০১৬ সালে, রাব্বী বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
মোহাম্মদ ফজলে রাব্বী ১৯৯৬ সালের ১৬ই মে তারিখে বাংলাদেশে জন্মগ্রহণ করেছেন।

## আন্তর্জাতিক ফুটবল
২০১৬ সালের ২৪শে মার্চ তারিখে, মাত্র ১৯ বছর ১০ মাস ৯ দিন বয়সে, রাব্বী জর্ডানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাব্বী মাত্র ১ ম্যাচে করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:কুমিল্লার ব্যক্তি
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:এশিয়ান গেমসে বাংলাদেশের ফুটবলার
আতিকুর রহমান ফাহাদ

**মোহাম্মদ আতিকুর রহমান ফাহাদ** (জন্ম: ১৫ সেপ্টেম্বর ১৯৯৫; **আতিকুর রহমান ফাহাদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন।

২০১৪ সালে, ফাহাদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। ২০১৬ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

## প্রারম্ভিক জীবন
মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।

২০১৬ সালের ১৮ই মার্চ তারিখে, মাত্র ২০ বছর ৬ মাস ৪ দিন বয়সে, ডান পায়ে ফুটবল খেলায় পারদর্শী ফাহাদ সংযুক্ত আরব আমিরাতের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচে বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৬–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ফাহাদ মাত্র ১টি ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:চট্টগ্রামের ক্রীড়াবিদ
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:এশিয়ান গেমসে বাংলাদেশের ফুটবলার
চুনারুঘাট ইউনিয়ন

**চুনারুঘাট ইউনিয়ন** বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।

## ইতিহাস

## অবস্থান ও সীমানা

## রেলপথ

**হবিগঞ্জ বাজার–শায়েস্তাগঞ্জ–বাল্লা রেলপথ** 

উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।

**শায়েস্তাগঞ্জ-হবিগঞ্জ** রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 

* হবিগঞ্জ বাজার
* হবিগঞ্জ কোর্ট 
* ধুলিয়াখাল 
* পাইকপাড়া 

শায়েস্তাগঞ্জ জংশন 

বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে **হবিগঞ্জ বাজার-শায়েস্তাগঞ্জ-বাল্লা** রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 

**শায়েস্তাগঞ্জ-চুনারুঘাট** রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। 

* বারকোটা 
* শাকির মোহাম্মদ 
* সুতাং বাজার 
* চুনারুঘাট
* আমু রোড
* আসামপারা 
* বাল্লা

## আয়তন ও জনসংখ্যা
আয়তন:  ২০.৩৭ ব: কি: মি:। জনসংখ্যা ২৪৫৫২ জন (পুরুষ-১২,৫৪১ জন ও মহিলা-১২,০১১ জন)

## প্রশাসনিক এলাকা
এই ইউনিয়নটি নিন্মলিখিত গ্রাম নিয়ে গঠিত:
*তেলিউত্তা
* গোগাউড়া
* শাইলগাছ
* নুরমোহাম্মদপুর
* হাবিবপুর
* কাটাখিলা 
* দক্ষিণ নরপতি
* ফুলবাড়ী
* মুখিপুর 
* মধ্য নরপতি 
*উত্তর নরপতি
* জাজিউতা
* মুড়ারবন্দ 
*ঘরগাঁও 
*চুরতা
* মিরেরপাড়া
* শিরীকান্দী 
* হাসারগাঁও
* গোলগাঁও
* চৌপট 
* জিকুয়া
* শেখেরগাঁও
* করিমপুর
* রামশ্রী
* আলাপুর

## শিক্ষা প্রতিষ্ঠান

## দর্শনীয় স্থান
* মুড়ারবন্দ গ্রামে রয়েছে সিপাহসালার সৈয়দ নাসিরউদ্দিনের মাজার শরীফ, যা পূর্ব-পশ্চিমে শায়িত।

## তথ্যসূত্র

বিষয়শ্রেণী:চুনারুঘাট উপজেলার ইউনিয়ন
মুহাম্মাদ বুহারি

**মুহাম্মাদ বুহারি** জিসিএফআর (জন্ম ১৭ ডিসেম্বর ১৯৪২-মৃত্যু ১৩ জুলাই ২০২৫  একজন নাইজেরিয়ান রাজনীতিবিদ এবং ২০১৫ সাল থেকে নাইজেরিয়ার রাষ্ট্রপতি। তিনি নাইজেরিয়ান সেনাবাহিনীতে একজন অবসরপ্রাপ্ত মেজর জেনারেল এবং সামরিক অভ্যুত্থানে ক্ষমতা গ্রহণের পর ৩১ ডিসেম্বর ১৯৮৩ থেকে ২৭ আগস্ট ১৯৮৫ পর্যন্ত রাষ্ট্রের প্রধান হিসেবে দায়িত্ব পালন করেন।  বাহারিজম শব্দটি বাহারি সামরিক সরকারকে হিসাবে চিহ্নিত করা হয়। 

২০০৩, ২০০৭ এবং ২০১১ সালের সাধারণ নির্বাচনে তিনি নাইজেরিয়ার প্রেসিডেন্টের কার্যালয়ে ব্যর্থ হন। ২০১৪ সালের ডিসেম্বরে, তিনি ২০১৫ সালের সাধারণ নির্বাচনের জন্য অল প্রগ্রেসিভ কংগ্রেসের রাষ্ট্রপতি প্রার্থী হিসেবে আবির্ভূত হন। বুহারি নির্বাচনে জিতেছেন, বর্তমান প্রেসিডেন্ট গুডলুক জনাথনকে পরাজিত করেছেন। এটি নাইজেরিয়ার ইতিহাসে প্রথমবারের মত চিহ্নিত হয়েছিল যে একজন সাধারণ সভাপতি একজন সাধারণ নির্বাচনে একজন বিরোধী প্রার্থীকে পরাজিত করেছিলেন। ২৯ মে ২০১৫ সালে তিনি শপথ গ্রহণ করেন। ফেব্রুয়ারি ২০১৯ -এ বুধারি পুনরায় নির্বাচিত হন এবং তার নিকটতম প্রতিদ্বন্দ্বী আতিকু আবুবকরকে ৩ মিলিয়নেরও বেশি ভোট দিয়ে পরাজিত করেন। https://www.punchng.com/breaking-inec-declares-buhari-winner-of-2019-presidential-election/amp/

বুহারি বলেছেন যে তিনি সামরিক শাসনের সময় যা কিছু করেছিলেন তার দায়িত্ব তিনি গ্রহণ করেন এবং তিনি অতীত পরিবর্তন করতে পারেন না। তিনি নিজেকে "রূপান্তরিত গণতন্ত্র" হিসাবে বর্ণনা করেছেন। 

## তথ্যসূত্র

বিষয়শ্রেণী:নাইজেরিয়ার রাষ্ট্রপতি
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:১৯৪২-এ জন্ম
বিষয়শ্রেণী:নাইজেরীয় মুসলিম
বিষয়শ্রেণী:মার্কিন যুক্তরাষ্ট্র আর্মি ওয়ার কলেজের প্রাক্তন শিক্ষার্থী
বিষয়শ্রেণী:২০২৫-এ মৃত্যু
মনিরা সুলতানা

**মনিরা সুলতানা** হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন।

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
প্রাণতোষ কুমার দাস

**প্রাণতোষ কুমার দাস** (জন্ম: ১ জুলাই ১৯৮২; **প্রাণতোষ কুমার দাস** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।

২০০৭–০৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০০৯ সালে, প্রাণতোষ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১ ম্যাচে ১টি গোল করেছেন।

দলগতভাবে, প্রাণতোষ এপর্যন্ত ৯টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।

## প্রারম্ভিক জীবন
প্রাণতোষ কুমার দাস ১৯৮২ সালের ১লা জুলাই তারিখে বাগেরহাট জেলার সদর থানাধীন কররী গ্রামে বাংলাদেশে জন্মগ্রহণ করেছেন। ক্ষুদ্রচাকশ্রী সরকারি প্রাথিমিক বিদ্যালয় থেকে প্রাথমিক শিক্ষা গ্রহণ করেন এবং পরবর্তীতে মুধুদিয়া ইচ্ছাময়ী মাধ্যমিক বিদ্যালয় থেকে এসএসসি পাশ করেন। ছোট বেলা থেকেই ফুটবল নিয়ে তার সময় কাটতো, বাগেরহাট জেলার আন্ডার ১৪ টিমে দিগন্ত প্রসারী ক্রীড়াচক্রের হয়ে খেলতো।

## আন্তর্জাতিক ফুটবল
২০০৯ সালের ৪ঠা ডিসেম্বর তারিখে, মাত্র ২৭ বছর ৫ মাস ৪ দিন বয়সে, প্রাণতোষ ভুটানের বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৪–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে প্রাণতোষ সর্বমোট ২ ম্যাচে ১টি গোল করেছেন। জাতীয় দলের হয়ে অভিষেক ম্যাচেই বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:আরামবাগ ক্রীড়া সংঘের ফুটবলার
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:বাগেরহাট জেলার ব্যক্তি
বিষয়শ্রেণী:খুলনা বিভাগের ফুটবলার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
জনি টেলর

**জন মরিস জনি টেলর** (; জন্ম: ১০ অক্টোবর, ১৮৯৫ - মৃত্যু: ১২ মে, ১৯৭১) নিউ সাউথ ওয়েলসের সিডনির স্ট্যানমোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন **জন টেলর** নামে পরিচিত **জনি টেলর**। দলে তিনি মূলতঃ ডানহাতি ব্যাটসম্যান হিসেবে খেলতেন।

## প্রথম-শ্রেণীর ক্রিকেট
১৯০৬ থেকে ১৯১৫ সাল পর্যন্ত নিউইংটন কলেজে পড়াশোনা করেছেন। এরপর সিডনি বিশ্ববিদ্যালয়ের অধীনে সেন্ট অ্যান্ড্রুজ কলেজে অধ্যয়ন করেন। প্রথম বিশ্বযুদ্ধ চলাকালে ফার্স্ট অস্ট্রেলিয়ান ইম্পেরিয়াল ফোর্সে যোগ দেন। আর্টিলেরি গানার হিসেবে কাজ করেন। যুদ্ধ শেষ হবার পর অস্ট্রেলিয়ান ইম্পেরিয়াল ফোর্সেস ক্রিকেট দলের সদস্যরূপে অন্তর্ভুক্ত হন। ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর খেলায় অংশ নেন। ১৯১৩-১৪ মৌসুম থেকে ১৯২৬-২৭ মৌসুম পর্যন্ত জনি টেলরের প্রথম-শ্রেণীর খেলোয়াড়ী জীবন চলমান ছিল।

## টেস্ট ক্রিকেট
সমগ্র খেলোয়াড়ী জীবনে বিশ টেস্টে অংশগ্রহণ করেছেন জনি টেলর। ১৭ ডিসেম্বর, ১৯২০ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ জুলাই, ১৯২৬ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

১৯২০ থেকে ১৯২৬ সালের মধ্যে ২০ টেস্টে অংশ নেন তিনি। ১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে আর্থার মেইলির সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।

## ব্যক্তিগত জীবন
ক্রিকেট খেলার পাশাপাশি রাগবি ইউনিয়ন খেলায়ও সিদ্ধহস্তের পরিচয় তুলে ধরেন জনি টেলর। ১৯২২ সালে ওয়ালাবাইসের সদস্যরূপে নিউজিল্যান্ডীয় মাউরিসের বিপক্ষে দুইটি রাগবি ইউনিয়ন টেস্টে অংশগ্রহণ করেছিলেন।

১২ মে, ১৯৭১ তারিখে ৭৬ বছর বয়সে নিউ সাউথ ওয়েলসের তুরামুরা এলাকায় জনি টেলরের দেহাবসান ঘটে।

## তথ্যসূত্র

## আরও দেখুন
* শেফিল্ড শিল্ড
* হপার লেভেট
* টমি অ্যান্ড্রুজ
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ান ইম্পেরিয়াল ফোর্স টুরিং একাদশের ক্রিকেটার
বিষয়শ্রেণী:অস্ট্রেলীয় দন্তচিকিৎসক
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:অস্ট্রেলীয় রাগবি ইউনিয়ন খেলোয়াড়
সুলতানা নাদিরা

**সুলতানা নাদিরা** হলেন একজন বাংলাদেশি রাজনীতিবিদ যিনি বরগুনা-২ আসনের সংসদ সদস্য ছিলেন।

## রাজনৈতিক জীবন
সুলতানা নাদিরা  তিনি বরগুনা-২ আসন থেকে দ্বাদশ জাতীয় সংসদে নির্বাচিত হন। ইতিপূর্বে, একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## পারিবারিক জীবন
সুলতানা নাদিরার স্বামী গোলাম সবুর টুলু বরগুনা-২ আসনের সাংসদ ছিলেন।

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বরগুনা জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:পাথরঘাটা উপজেলার ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯৫৫-এ জন্ম
জুয়েল রানা

**মোহাম্মদ জুয়েল রানা** (জন্ম: ২৫ ডিসেম্বর ১৯৯৫; **জুয়েল রানা** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি ঢাকা মোহামেডানে যোগদান করেছেন, যেখানে তিনি ২০ ম্যাচে ৭টি গোল করেছেন। ঢাকা মোহামেডানে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৮–১৯ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।

২০১৪ সালে, জুয়েল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে ১টি গোল অংশগ্রহণ করেছেন।

## প্রারম্ভিক জীবন
মোহাম্মদ জুয়েল রানা ১৯৯৫ সালের ২৫শে ডিসেম্বর তারিখে বাংলাদেশের ঝিনাইদহে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জুয়েল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৫ সালের ৩০শে মে তারিখে, মাত্র ১৯ বছর ৫ মাস ৬ দিন বয়সে, জুয়েল সিঙ্গাপুরের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৫তম মিনিটে মধ্যমাঠের খেলোয়াড় সোহেল রানার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জুয়েল সর্বমোট ১১ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ৫ মাস ও ১৭ দিন পর, বাংলাদেশের জার্সি গায়ে প্রথম গোলটি করেছেন; ২০২১ সালের ১৬ই নভেম্বর তারিখে, শ্রীলঙ্কার বিরুদ্ধে ম্যাচের ৭১তম মিনিটে বাংলাদেশের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:খুলনা বিভাগের ক্রীড়াবিদ
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:এশিয়ান গেমসে বাংলাদেশের ফুটবলার
বিষয়শ্রেণী:খুলনা_বিভাগের_ফুটবলার
শাকিল আহমেদ (ফুটবলার)

**শাকিল আহমেদ** (জন্ম: ৭ জানুয়ারি ১৯৮৮) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন, শেখ জামালের হয়ে তিনি ১টি লিগ শিরোপা জয়লাভ করেছেন। শেখ জামালে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডান এবং শেখ রাসেলের হয়ে খেলেছেন। ২০১৯–২০ মৌসুমে, তিনি ঢাকা মোহামেডান হতে ব্রাদার্স ইউনিয়নে যোগদান করেছেন।

২০১০ সালে, শাকিল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, শাকিল এপর্যন্ত ১টি শিরোপা জয়লাভ করেছেন, যা তিনিশেখ জামালের হয়ে জয়লাভ করেছেন।

## প্রারম্ভিক জীবন
শাকিল আহমেদ ১৯৮৮ সালের ৭ই জানুয়ারি তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১০ সালের ১৬ই ফেব্রুয়ারি তারিখে, মাত্র ২২ বছর ১ মাস ১০ দিন বয়সে, শাকিল তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৫তম মিনিটে রক্ষণভাগের খেলোয়াড় নাসিরউদ্দিন চৌধুরীর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে শাকিল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ৮ দিন পর, বাংলাদেশের জার্সি গায়ে প্রথম গোলটি করেন; পরবর্তী বছরের ২৩শে মার্চ তারিখে, মিয়ানমারের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:পিরোজপুর জেলার ব্যক্তি
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
এনামুল হক শরীফ

**এনামুল হক শরীফ** (জন্ম: ৯ ডিসেম্বর ১৯৮৫; **এনামুল হক** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। শরীফ তার খেলোয়াড়ি জীবনের অধিকাংশ সময় শেখ জামাল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন ডান পার্শ্বীয় মধ্যমাঠের খেলোয়াড় হিসেবে খেলেছেন।

২০০৮–০৯ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, শেখ জামালের হয়ে ১৩ মৌসুম খেলার পর তিনি অবসর গ্রহণ করেছিলেন।

২০০৭ সালে, শরীফ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১০ ম্যাচে ১টি গোল করেছিলেন। দলগতভাবে, শরীফ সর্বমোট ১টি শিরোপা জয়লাভ করেছিলেন, যা তিনি ঢাকা মোহামেডানের হয়ে জয়লাভ করেছিলেন।

## প্রারম্ভিক জীবন
এনামুল হক শরীফ ১৯৮৫ সালের ৯ই ডিসেম্বর তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৭ সালের ৮ই অক্টোবর তারিখে, মাত্র ২১ বছর ১০ মাস বয়সে, বাম পায়ে ফুটবল খেলায় পারদর্শী শরীফ তাজিকিস্তানের বিরুদ্ধে ২০১০ ফিফা বিশ্বকাপ বাছাইপর্বের প্রথম পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৫৫তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে শরীফ সর্বমোট ২ ম্যাচে অংশগ্রহণ করেছিলেন।

২০১৬ সালের ১০ই অক্টোবর তারিখে শরীফ ৩২ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে উক্ত ম্যাচে বাংলাদেশ ৩–১ গোলের ব্যবধানে পরাজিত হয়েছিল, ম্যাচটিতে তিনি মাত্র ৩২ মিনিট খেলেছিলেন। আন্তর্জাতিক ফুটবলে, তার ৯ বছরের খেলোয়াড়ি জীবনে তিনি সর্বমোট ১০ ম্যাচে অংশগ্রহণ করেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:কুমিল্লা জেলার ব্যক্তি
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
ওয়াহেদ আহমেদ (ক্রিকেটার)

**ওয়াহেদ আহমেদ** (; জন্ম ১৫ নভেম্বর ১৯৮৫) সংযুক্ত আরব আমিরাতের একজন ক্রিকেটার।  ৪ ডিসেম্বর ২০১৫ সালে ইংল্যান্ড লায়ন্সের বিরুদ্ধে তিনি সংযুক্ত আরব আমিরাতের হয়ে টি-টোয়েন্টি ক্রিকেটে তার অভিষেক হয়। 

মার্চ ২০১৯ সালের যুক্তরাষ্ট্রে বিপক্ষে সিরিজে সংযুক্ত আরব আমিরাতের টি - টোয়েন্টি ইন্টারন্যাশনাল (টি ২0) দলে তার নাম ছিল, কিন্তু তিনি খেলেননি।  ২০১৬ সালের জুলাই মাসে সংযুক্ত আরব আমিরাতের টি -২০ স্কোয়াডে তার নাম অন্তর্ভুক্ত হয়। ২০১৯ সংযুক্ত আরব আমিরাত ক্রিকেট দলের নেদারল্যান্ডস সফর দলে তার নাম অন্তর্ভুক্ত হয়। 

## তথ্যসূত্র

## বহিঃসংযোগ

* 

বিষয়শ্রেণী:আমিরাতি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:সাহিওয়াল থেকে আগত ক্রিকেটার
বিষয়শ্রেণী:১৯৮৫-এ জন্ম
ওয়াহেদ আহমেদ (দ্ব্যর্থতা নিরসন)

**ওয়াহেদ আহমেদ** বলতে যাদেরকে বোঝানো হতে পারে;

* ওয়াহেদ আহমেদ - একজন বাংলাদেশী আক্রমণভাগের ফুটবলার।
* ওয়াহেদ আহমেদ (ক্রিকেটার) - সংযুক্ত আরব আমিরাতের একজন ক্রিকেটার।
রুবেল মিয়া

**রুবেল মিয়া** (জন্মঃ ৫ আগস্ট ১৯৯২) একজন বাংলাদেশী ক্রিকেটার।  ২০১৪-১৫ সালের ঢাকা প্রিমিয়ার ডিভিশন ক্রিকেট লিগে ওল্ড ডিওএইচএস স্পোর্টস ক্লাবের হয়ে ১১ নভেম্বর ২০১৪ সালে তার অভিষেক হয়।  ২৬ ফেব্রুয়ারি ২০১৯ সালে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ এ তিনি প্রাইম ব্যাংক ক্রিকেট ক্লাবের হয়ে টি-টোয়েন্টি খেলেন। তিন ম্যাচে ১২৯ রান করে তিনি সেরা রানার স্কোরার ছিলেন। 

## তথ্যসূত্র

## বহিঃসংযোগ
* রুবেল মিয়া - ইএসপিএনক্রিকইনফো

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ঢাকা বিভাগের ক্রিকেটার
বিষয়শ্রেণী:ওল্ড ডিওএইচএস স্পোর্টস ক্লাব ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
কেভিন ডিউয়ার্স

**কেভিন গ্যারি ডিউয়ার্স** (; জন্ম: ৩০ জুন, ১৯৬০) উত্তর রোডেশিয়ার লুসাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘সোয়াম্পি’ ডাকনামে পরিচিত **কেভিন ডিউয়ার্স**।

## প্রথম-শ্রেণীর ক্রিকেট
এলিস রবিন্স স্কুলে অধ্যয়ন করেছেন দীর্ঘ ছয় ফুট এক ইঞ্চি উচ্চতার অধিকারী কেভিন ডিউয়ার্স। ১৯৮৪-৮৫ মৌসুম থেকে ১৯৯৩-৯৪ মৌসুম পর্যন্ত কেভিন ডিউয়ার্সের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে নিউজিল্যান্ডীয় যুবদের বিপক্ষে সুন্দর ক্রীড়ানৈপুণ্য প্রদর্শন করেছিলেন। চূড়ান্ত খেলায় ৮/১০২ পান। কিন্তু ক্রমাগত আঘাতপ্রাপ্তি খেলোয়াড়ী জীবনে বাঁধার কারণ হয়ে দাঁড়ায়। পাঁচ বছর পর দল নির্বাচকমণ্ডলীর দৃষ্টি আকর্ষণে সক্ষম হন। ১৯৯০ সালের আইসিসি ট্রফি বিজয়ী জিম্বাবুয়ে দলের সদস্য ছিলেন।

## ক্রিকেট বিশ্বকাপ, ১৯৯২
সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন কেভিন ডিউয়ার্স। ২৩ ফেব্রুয়ারি, ১৯৯২ তারিখে নিউ প্লাইমাউথে শ্রীলঙ্কার বিপক্ষে ওডিআইয়ে প্রথমবারের মতো খেলতে নামেন। অ্যান্ডি ফ্লাওয়ার ও ওয়েন জেমসের সাথে একযোগে ওডিআই অভিষেক ঘটে তার। ১৪ মার্চ, ১৯৯২ তারিখে হোবার্টে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি।

অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপের পঞ্চম আসরে জিম্বাবুয়ে দলের সদস্যরূপে অংশ নেন। গ্রান্ট ফ্লাওয়ার নিজেকে প্রত্যাহার করে নিলে তার দলে অন্তর্ভূক্তির সুযোগ আসে। প্রতিযোগিতার ছয় খেলার সবকটিতেই তার অংশগ্রহণ ছিল। দক্ষিণ আফ্রিকার বিপক্ষে আট ওভার বোলিং করে ০/১৯ বোলিং পরিসংখ্যান দাঁড় করিয়েছিলেন।

## তথ্যসূত্র

## আরও দেখুন
* এডো ব্রান্ডেস
* অ্যালিস্টেয়ার ক্যাম্পবেল
* ১৯৯২ ক্রিকেট বিশ্বকাপ
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬০-এ জন্ম
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:লুসাকার ব্যক্তিত্ব
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
মনজুরুর রহমান

**মনজুরুর রহমান মানিক** (জন্ম: ৯ মে ১৯৯৬; **মনজুরুর রহমান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯ ম্যাচে অংশগ্রহণ করেছেন। পরবর্তীকালে, তিনি শেখ জামাল, চট্টগ্রাম আবাহনী এবং সাইফের হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব বাংলাদেশ পুলিশে যোগদান করেছেন।

২০১৮ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

## প্রারম্ভিক জীবন
মনজুরুর রহমান মানিক ১৯৯৬ সালের ৯ই মে তারিখে বাংলাদেশে জন্মগ্রহণ করেছেন।

## আন্তর্জাতিক ফুটবল
২০১৮ সালের ২৯শে আগস্ট তারিখে, ২২ বছর ৩ মাস ২১ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে রক্ষণভাগের খেলোয়াড় টুটুল হোসেন বাদশার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মানিক মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:ফেনী সকার ক্লাবের খেলোয়াড়
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:এশিয়ান গেমসে বাংলাদেশের ফুটবলার
জোসেফ নূর রহমান

**জোসেফ নূর রহমান** (জন্ম: ২৫ ডিসেম্বর ১৯৮৬; **জোসেফ রহমান** নামে সুপরিচিত) হলেন একজন সুয়েডীয়-বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৯–১০ মৌসুমে, সুয়েডীয় ফুটবল ক্লাব গামলিসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, একই মৌসুমে তিনি কুংসাঙ্গেন্সে যোগদান করেছেন। অতঃপর ২০১০–১১ মৌসুমে তিনি উপসালা কুর্ডে যোগদান করেছেন। পরবর্তীকালে প্রোকিয়নে ৩ মৌসুম অতিবাহিত করার পর বাংলাদেশী ক্লাব শেখ জামালের সাথে চুক্তি স্বাক্ষর করার মাধ্যমে তিনি বাংলাদেশের ফুটবল লিগে যোগদান করেছেন, যেখানে তিনি ২ ম্যাচে অংশগ্রহণ করেছেন। পরবর্তীকালে, তিনি ব্রাদার্স ইউনিয়ন এবং বাংলাদেশ পুলিশের হয়ে খেলেছেন। ২০২০–২১ মৌসুমে, তিনি বাংলাদেশ পুলিশ হতে পুনরায় ব্রাদার্স ইউনিয়নে যোগদান করেছেন।

## প্রারম্ভিক জীবন
জোসেফ নূর রহমান ১৯৮৬ সালের ২৫শে ডিসেম্বর তারিখে সুইডেনের উপসালায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:সুয়েডীয় পুরুষ ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
মোহাম্মদ ইব্রাহিম (ফুটবলার)

**মোহাম্মদ ইব্রাহিম** (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৬–১৭ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি ঢাকা আবাহনীতে যোগদান করেছেন, তবে ঢাকা আবাহনীর হয়ে একটি ম্যাচেও অংশগ্রহণ না করে তিনি একই মৌসুমে সাইফে যোগদান করেছেন। ২০১৮–১৯ মৌসুমে, তিনি সাইফ হতে বসুন্ধরা কিংসে যোগদান করেছেন, যেখানে তিনি ১৪ ম্যাচে ২টি গোল করেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব শেখ রাসেলে যোগদান করেছেন।

২০১৮ সালে, ইব্রাহিম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৩ ম্যাচে ৪টি গোল করেছেন। দলগতভাবে, ইব্রাহিম এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

## প্রারম্ভিক জীবন
মোহাম্মদ ইব্রাহিম ১৯৯৭ সালের ১৬ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৮ সালের ১লা অক্টোবর তারিখে, মাত্র ২০ বছর ১১ মাস ১৬ দিন বয়সে, বাম পায়ে ফুটবল খেলায় পারদর্শী ইব্রাহিম লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মাহবুবুর রহমান সুফিলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ইব্রাহিম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৯ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:১৯৯৭-এ জন্ম
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:কক্সবাজার জেলার ব্যক্তি
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বাংলাদেশি ব্যবসায়ীদের তালিকা

পাতাটি উল্লেখযোগ্য বাংলাদেশি ব্যবসায়ীদের একটি তালিকা নির্দেশ করছে। 

## আ

* আমজাদ খান চৌধুরী 
* আনিসুল হক 
* আনতা জলিল 
* আবুল কাশেম খান 
* আজিজ খান 
* আবদুল লতিফ 
* আবদুল আওয়াল মিন্টু 
* আরাফাত রহমান 
* আবু তাহের 

## ই

* ইকবাল আহমেদ 

## ও

* ওয়ালি উদ্দিন

## জ

* জহুরুল ইসলাম

## ট
 
* টমি মিয়া

## ন

* নিতুন কুন্ডু

## ব

* বিবি রাসেল

## ম

* মির্জা আহমদ ইস্পাহানি 
* মুসা বিন শামশের 
* মুহাম্মদ ইউনূস 
* মুকিম আহমেদ মো 
* মুস্তফা জব্বার

## র

* রবানা হক 

## শ

* শাহ আব্দুল হামিদ 

## স

* সাঈদ খোকন 
* সালমান এফ রহমান 
* সারা যাকের 
* সামিয়া জামান 
* সেলিমা আহমাদ

বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশের অর্থনীতি সম্পর্কিত তালিকা
বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
নগররাষ্ট্র

একটি নগররাষ্ট্র হল একটি স্বাধীন রাষ্ট্র, এছাড়াও এটিকে ছোট স্বাধীন দেশ হিসেবেও বর্ণনা করা যায়। এটি সাধারণত একটি শহর এবং এর উপর নির্ভরশীল অঞ্চল নিয়ে গঠিত। ইতিহাসে রোম, এথেন্স, কার্থেজ এবং রেনেসাঁর সময়ে ইতালিয়ান নগর-রাষ্ট্র গুলো এটির অন্তর্ভুক্ত ছিল। ২০১৯ সাল পর্যন্ত অল্প কিছু নগররাষ্ট্রেরই অস্তিত্ব আছে, যদিও তারা আদৌ নগররাষ্ট্র কিনা তা নিয়ে মতভেদ আছে। বর্তমানে সর্বসম্মতিক্রমে শুধুমাত্র লুক্সেমবার্গ, মোনাকো, সিঙ্গাপুর এবং ভ্যাটিকান সিটির ক্ষেত্রে এই শব্দটি প্রযোজ্য। মাঝে মাঝে নগররাষ্ট্রকে ক্ষুদ্ররাষ্ট্রও বলা হয়  যেখানে এর মাঝে খুব ছোট দেশের অন্যান্য বৈশিষ্ট্যগুলোও বিদ্যমান। কিন্তু এটিকে ক্ষুদ্রজাতি বললে সেটি ভুল হবে।

কিছুসংখ্যক ছোট ছোট রাষ্ট্র আছে যাদের বৈশিষ্ট্যগুলো নগররাষ্টের অনুরূপ, যে কারণে তাদেরকে মাঝে মাঝে আধুনিক নগররাষ্ট্র বলা হয়। এদের মাঝে কাতার, ব্রুনাই, কুয়েত, বাহরাইন এবং মাল্টা অন্যতম। এদের প্রতিটির  জনসংখ্যার একটি উল্লেখযোগ্য অংশ শহরকেন্দ্রিক, এদের বিভিন্ন স্বতন্ত্র ব্যবস্থা এবং একটি মনোনিত বা কার্যত (*de facto)* রাজধানীও আছে। চিরাচরিত নগররাষ্টের মত বৃহৎ জনসংখ্যার শহরকেন্দ্রিকতা না থাকা সত্ত্বেও, উচ্চ জনসংখ্যার ঘনত্বসম্পন্ন ছোট রাষ্ট্রকেও নগররাষ্ট্র বলা যায়, যেমন, সান মারিনো।

## ঐতিহাসিক পটভূমি

### প্রাচীন এবং মধ্য যুগ

### দক্ষিণ-পূর্ব এশিয়া

### মধ্য ইউরোপ

### ইতালি

### বিংশ শতাব্দীতে আন্তর্জাতিক তত্ত্বাবধানে থাকা শহরসমূহ

#### ডানজিগ

#### ফিউম

#### সাংহাই

#### টানজিয়ের

#### মেমেল

#### ত্রিয়েস্তে

#### জেরুজালেম

## আধুনিক নগররাষ্ট্র

### মোনাকো

### সিঙ্গাপুর

### ভ্যাটিকান সিটি

## অ-সার্বভৌম নগররাষ্ট্র

### জার্মানের নগররাষ্ট্র(Stadtstaaten)

বিষয়শ্রেণী:দেশের শ্রেণিবিন্যাস
বিষয়শ্রেণী:রাজনৈতিক ভূগোল
বাংলাদেশী প্রকৌশলীদের তালিকা

পাতাটি উল্লেখযোগ্য বাংলাদেশী প্রকৌশলীদের একটি তালিকা নির্দেশ করে।

## ই
* ইকবাল মাহমুদ

## খ
* খন্দকার সিদ্দিক-ই-রাব্বানী

## জ
* জামিলুর রেজা চৌধুরী

## ফ
* ফজলুর রহমান খান

## ম
* মাহমুদুর রহমান 
* মুহাম্মাদ শহীদ সারওয়ার
* মোহাম্মদ রেজওয়ান খান

## স
* সানি সানোয়ার

বিষয়শ্রেণী:বাংলাদেশী প্রকৌশলী
বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
খাজা মুহাম্মাদ আফজাল

**খাজা মুহাম্মদ আফজাল** অবিভক্ত ভারতের পূর্ববাংলার উর্দু ভাষাভাষী কবি ছিলেন।
## প্রথম জীবন
১৮৭৫ সালে আফজাল ঢাকা নবাব পরিবারে জন্মগ্রহণ করেন। খাজা ইউসুফজান তার পিতা ছিলেন। তিনি ইংরেজি ও ফারসি ভাষায় আনুষ্ঠানিক শিক্ষা লাভ করেন। তিনি তৎকালীন ঢাকা ভিত্তিক কবি সৈয়দ মাহমুদ আজাদের অধীনে কবিতা চর্চা করেন।
## পেশা
আফজাল উর্দু ও ফারসি ভাষায় কবিতা লিখতেন। তিনি কলম নাম হিসেবে *আফজাল* ব্যবহার করতেন। তিনি একটি দিওয়ান লিখেছেন, যা একটি ইসলামী ঐতিহ্যবাহী কবিতা এবং উর্দুতে বেশ কয়েকটি গজল এর সংকলন। তিনি একটি ইতিহাস বইয়ের তিনটি খণ্ড প্রকাশ করতে আবজাদ লিখন পদ্ধতি ব্যবহার করেছিলেন। খাজা আহসানুল্লাহর মৃত্যুর পর তিনি *আবজাদ* লিখন পদ্ধতিতে *গাম-ই-ম-পিকার* প্রকাশ করেছিলেন। ১৮৯৫ সাল থেকে ১৯৩৩ সাল পর্যন্ত তিনি নিয়মিত ডায়েরি লিখতেন যা এখন ঢাকা বিশ্ববিদ্যালয়ের লাইব্রেরীতে সংরক্ষিত রয়েছে।
## তথ্যসূত্র

বিষয়শ্রেণী:ঢাকা জেলার ব্যক্তি
বিষয়শ্রেণী:১৮৭৫-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:ঢাকার নবাব পরিবারের সদস্য
বিষয়শ্রেণী:ভারতের উর্দু কবি
আগুন নিয়ে খেলা

**আগুন নিয়ে খেলা** আমজাদ হোসেন ও নুরুল হক বাচ্চু পরিচালিত ১৯৬৭ সালের একটি বাংলাদেশী চলচ্চিত্র। এতে শ্রেষ্ঠাংশে অভিনয় করেন রাজ্জাক ও সুজাতা।

## কুশীলব
* সুজাতা
* রাজ্জাক
* শওকত আকবর
* আমজাদ হোসেন
* সুমিতা দেবী
* রানী সরকার
* মঞ্জুশ্রী
* রেবেকা
* রহিমা
* জাভেদ রহিম

## সঙ্গীত
অভিজ্ঞ গায়িকা সাবিনা ইয়াসমিনের এটি প্রথম চলচ্চিত্র প্লে-ব্যাক। পরিচালক জহির রায়হান এবং সুরকার আলতাফ মাহমুদ তাকে "মধু জোছনার দীপবালি" গানটি গাওয়ার সুযোগ দিয়েছিলেন। বেশ কয়েক দিন পর্যন্ত, তিনি ভয় ছিলেন যে তার গানটি নাও প্রকাশিত হতে পারে। তবে সঙ্গীত পরিচালক তাকে দিয়ে আরেকটি গান "একটি পাখি দুুপুর রোদে সঙ্গীহারা একা" গাওয়ান তৎকালীন প্রতিষ্ঠিত গায়ক মাহমুদুন্নবী এর সাথে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৭-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:আমজাদ হোসেন পরিচালিত চলচ্চিত্র
বিষয়শ্রেণী:আমজাদ হোসেনের চিত্রনাট্য
বিষয়শ্রেণী:আলতাফ মাহমুদ সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
সেনাপতি দিঘি

**সেনাপতি দিঘি** বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে।

## অবস্থান
মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত।

## ইতিহাস
ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে।

## লোককথা
এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে।

## তথ্যসূত্র


## আরও দেখুন

*শকুনি দীঘি
*রামসাগর
* কমলারাণীর দীঘি বাংলাদেশের দ্বিতীয় বৃহত্তম দীঘি

## বহিঃসংযোগ

বিষয়শ্রেণী:বাংলাদেশের জলাশয়
বিষয়শ্রেণী:মাদারীপুর জেলার দর্শনীয় স্থান
বিষয়শ্রেণী:ঢাকা বিভাগের দর্শনীয় স্থান
পাকিস্তান জিন্দাবাদ (গান)

**পাকিস্তান জিন্দাবাদ** ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত ***তারানা-ই-পাকিস্তান*** নামক একটি কবিতা থেকে গৃহীত হয়েছিল। গানটির সুর করেন  নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।

## গানের কথা

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
পূর্ব বাংলার শ্যামলিমায়, পঞ্চনদীর তীরে অরুণিমায়
ধূসর সিন্ধুর মরু সাহারায়, ঝাণ্ডা জাগে যে আজাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সীমান্তের হিম গিরির চূড়ায়, বিজয় নিশান তার আকাশে উড়ায়
ঝিলাম বিপাশা প্রতিচ্ছায়ায়, পেল আজাদীর স্বাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সাম্য মৈত্রীর বন্ধন হার, তৌহীদী দীক্ষা কণ্ঠে যাহার
তিস্তা বিতস্তা আজো মােছে তার, গ্লানি দুঃখ বিষাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
খাইবার দ্বারে তার পতাকাবাহী, মেঘনার কূলে যত বীর সিপাহী
প্রাচ্য প্রতীচ্যের মিলন গাহি, দুনিয়া করে যে আবাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ


## তথ্যসূত্র

বিষয়শ্রেণী:পাকিস্তানি দেশাত্মবোধক গান
বিষয়শ্রেণী:পাকিস্তানি কবিতা
বিষয়শ্রেণী:বাংলা ভাষার গান
বিষয়শ্রেণী:পাকিস্তানের জাতীয় সঙ্গীত
বিষয়শ্রেণী:এশীয় গান
বিষয়শ্রেণী:বাংলা কবিতা
বিষয়শ্রেণী:বাংলাদেশী কবিতা
বিষয়শ্রেণী:এশীয় জাতীয় সঙ্গীত
বেলা বিস্কুট

**বেলা বিস্কুট** চট্টগ্রাম অঞ্চলের ঐতিহ্যবাহী এবং উপমহাদেশের প্রথম বিস্কুট, যা সারা বাংলাদেশ জুড়ে জনপ্রিয়। এটি গোলাকার, আকারে বড় এবং সাধারণ বিস্কুটের তুলনায় তুলনামূলক শক্ত হবার কারণে শুরু থেকে চায়ে ডুবিয়ে এই বিস্কুট খাবার প্রচলন ঘটে। ১৫০ বছর ধরে জনপ্রিয় বেলা বিস্কুট চট্টগ্রামের মানুষসহ অনেকের বিকেলের চায়ের সঙ্গী। বেলা বিস্কুটের বিশেষত্ব হল এটি মাটির তৈরি তন্দুর বা চুলায় বানানো হয়। এটি যুক্তরাষ্ট্র, কানাডা ও অস্ট্রেলিয়ায় রপ্তানি করা হয়।

## ইতিহাস
বেলা বিস্কুট উপমহাদেশের প্রাচীন বিস্কুট। কারো মতে অব্দুল গণি সওদাগর পর্তুগিজদের কাছ থেকে অনুপ্রাণিত হয়ে চট্টগ্রামে সর্বপ্রথম এই বিস্কুটের প্রচলন ঘটায়। চট্টগ্রামের লেখক আবুল ফজল
তার ১৯৬৬ সালে রচিত *রেখাচিত্র* গ্রন্থে চন্দনপুরার বেলায়েত আলী নামক এক বিস্কুট বিক্রেতার নামানুসারে বেলা বিস্কুটের নামকরণ হয়েছে বলে উল্লেখ করেন।

## উপকরণ
বেলা বিস্কুট আটা, চিনি, বেকিং সোডা এবং অন্যান্য গোপন উপাদান থেকে তৈরি করা হয়। কিছু অন্যান্য উপাদান হিসেবে যেমন দুধ, লবণ, ডিম, খামির, দারুচিনির গুঁড়া, পেঁয়াজ গুঁড়া ইত্যাদি যোগ করা যেতে পারে।

## তথ্যসূত্র

বিষয়শ্রেণী:বিস্কুট
বিষয়শ্রেণী:চাঁটগাঁইয়া রন্ধনশৈলী
আহম্মদাবাদ ইউনিয়ন

**আহম্মদাবাদ ইউনিয়ন** বাংলাদেশ-এর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।

## প্রশাসনিক অঞ্চল
এই ইউনিয়নটি নিন্মলিখিত গ্রাম নিয়ে গঠিত:
* বনগাও
* গোছাপাড়া
* গাদিশাল
* ছয়শ্রী
* ঘনশ্যামপুর
* পুলপাড়
* বগাডুবি
* দামোদরপুর
* রানীরকোট
* হাড়াজুরা
* আমু পুরান লাইন
* সাঁওতাল লাইন
* আশ্রাবপুর
* গংগানগর
* হরিপুর
* চিমটিবিল খাস
* বাসাটিলা
* পূর্বটিলা
* সাধুপাড়া
* দরগাবিল
* ধরমনাথ
* সাঁওতাল লেইন
* থৈগাও
* গেড়ারুক
* আড়ংবিল
* সুন্দরপুর
* কালামন্ডল
* শুকদেবপুর
* শরীফপুর
* আলীরাজাপুর
* কালিশিরী
* চিমটিবিল
* নালুয়া,পশ্চিম টিলা

## ভৌগোলিক উপাত্ত
১১,৮৫০ একর (৪৬ বর্গ কিলোমিটার)।

## জনসংখ্যার উপাত্ত
বাংলাদেশের ১৯৯১ সালের (লোক গণনা) আহমাদাবাদ ইউনিয়নর জনসংখ্যা হল ২৪,৯২০ জন।

## তথ্যসূত্র


বিষয়শ্রেণী:চুনারুঘাট উপজেলার ইউনিয়ন